Паводле яго слоў, спецыялісты дэпартамента распрацавалі спецыяльнае палажэнне аб конкурсе на права абслугоўвання маршрутаў. Цяпер перавозчыкі будуць змагацца за магчымасць прадаставіць пасажырам свае паслугі. Больш шанцаў у тых прадпрымальнікаў, якія не маюць нараканняў з боку транспартнай інспекцыі Міністэрства транспарту і камунікацый краіны і эксплуатуюць новыя мікрааўтобусы. Акрамя таго, Мінтранс будзе выдаваць ліцэнзіі на ажыццяўленне гэтага віду дзейнасці толькі тым прадстаўнікам малога бізнесу, у якіх ёсць фронт работы на патэнцыяльным маршруце.